Taimyr
Vide etiam paginam discretivam: Taimyr (discretiva). Taimyr (Russice Таймыр, tr. Tajmyr), seu Paeninsula Taimyrica (Russice Таймырский полуостров, tr. Tajmyrskij poluostrov), in Russia inter sinum Ieniseensem maris Karensis et sinum Chatangensem maris Lapteviorum sita, paeninsula Eurasiae maxime septentrionalis est; Taimyris ipsius paeninsula Tscheliuskin cum promunturio Tscheliuskin extremitas septentrionalis est, quae freto Vilkitzkii a Terra Boreali archipelago separata est. Aream circa 400 milia chm2 habet. Paeninsula Taimyrica media montes Byrranga altitudine ad 1146 m sitae sunt, in quorum clivis situs est lacus Taimyr, aream 4,6 chm2 et profunditatem ad 25,2 m habens). Flumina magna paeninsulae sunt Piassina, Taimyr Superior et Inferior atque Chatanga. Lapides multos annos frigidi et terra congelatione aeterna stricta in paeninsula Taimyrica ubique sunt. Flora ibi tundrica est. Animal notissimum est tarandus. Reservatum Taimyricum in hac paeninsula situm est. Ab expeditione Charitonis Laptevii annorum 1739-1742 paeninsula Taimyrica explorata est.